18 माह में बनेगा झरिया राजगंज लिंक कॉरिडोर
{निर्माण में आएगा ~37.01 करोड़ रुपए खर्च
{ धनबाद में बनना है तीन लिंक कॉरिडोर
{पथ निर्माण विभाग ने टेंडर के साथ लगाई शर्त
राज्यमें सड़क मार्ग दुरुस्त करने के लिए पथ निर्माण विभाग झरिया-राजगंज जीटी रोड तक लिंक कॉरिडोर का निर्माण करने जा रहा है। झरिया से केंदुआ-करकेंद होते हुए सिजुआ मोड़ से राजगंज तक निर्माण होने वाले लिंक कॉरिडोर में तकरीबन 37 करोड़ 1 लाख 21 हजार 284 रुपए की लागत आएगी।
वर्तमान में यह मार्ग अलग-अलग सड़कों से जुड़ी हुई हैं। इसे एक कॉरिडोर का रूप दिया जाएगा। इसमें सड़क का चौड़ीकरण और मजबूतीकरण भी किया जाएगा। पथ निर्माण विभाग की ओर से बुधवार को इस सड़क का टेंडर निकाल दिया गया है। 23 किलोमीटर लंबी झरिया-राजगंज जीटी रोड लिंक कॉरिडोर का निर्माण कार्य हर-हाल में 18 महीने में पूरा कर लेना है। इसके लिए पथ निर्माण विभाग ने टेंडर के साथ शर्त लगाया है कि निर्माण कार्य 18 महीने में ही पूरा किया जाएगा।
राज्य सरकार ने धनबाद में तीन लिंक कॉरिडोर निर्माण के प्रस्ताव पर मुहर लगाया है। झरिया-राजगंज के अलावे बैंकमोड़-सिंदरी और धनबाद से चास लिंक कॉरिडोर का निर्माण किया जाना है। सरकार से स्वीकृति मिलते ही पथ निर्माण विभाग दूसरे कॉरिडोर बैंकमोड़-सिंदरी निर्माण के लिए टेंडर निकालेगा। ग्लोबल टेंडर के तहत निकाले गए टेंडर की विशेष जानकारी सरकार की बेवसाइट झारखंड टेंडर्स डॉट जीओवी डॉट इन पर देखी जा सकती है।
झरिया-राजगंज लिंक कॉरिडोर डेढ़ मीटर चौड़ी होगी। अभी इस सड़क की चौड़ाई साढ़े पांच मीटर है। इसे डेढ़ मीटर चौड़ा किया जाएगा। इसके बाद यह सड़क सात मीटर हो जाएगी। सात मीटर की सड़क डबल लेन होती है। पथ निर्माण विभाग के अधिकारियों के मुताबिक सड़क निर्माण के साथ ही सड़क के बीचों-बीच डिवाइडर का भी निर्माण किया जाएगा।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva